कीप काम ऐण्ड कैरी ऑन
कीप काम ऐण्ड कैरी ऑन (keep calm and carry on, अर्थ: "शांत रहिये और जारी रखिये") एक प्रसिद्ध ब्रिटिश नारा है जो ब्रिटिश सरकार ने द्वितीय विश्वयुद्ध के दौरान ब्रिटिश जनता का हौसला बुलंद रखने के लिए सन् 1939 में बनाया था। इसका प्रयोग कभी भी बड़े पैमाने पर नहीं किया गया था लेकिन सन् 2009 में कुछ कंपनियों ने इसे ढूंढ निकाला और तब से यह ब्रिटिश लोक संस्कृति का हिस्सा बन चुका है। कुछ समाजशास्त्रीयों का कहना है यह इसलिए हुआ है क्योंकि इस नारे का मूल सन्देश कहता है के ब्रिटिश लोग बुरे-से-बुरे वक़्त में ना घबराने वाले लोग हैं और बहुत से ब्रिटिश लोग अपने लिए यह छवि चाहते हैं।